**คณะอนุกรรมการคุ้มครองผู้บริโภคมีมติ**

**ไม่ต่อใบอนุญาตช่องดาวเทียมที่โฆษณาผิดกฎหมายอาหารและยาซ้ำซาก**

*คณะอนุกรรมการคุ้มครองผู้บริโภคด้านกิจการกระจายเสียงและกิจการโทรทัศน์ มีมติเป็นเอกฉันท์ไม่ต่อใบอนุญาตให้กับช่องดาวเทียม OHO Channel และช่องรายการ Mix 24 Variety หลังพบการโฆษณาอาหารและยาที่ฝ่าฝืนกฎหมายว่าด้วยอาหารและกฎหมายว่าด้วยยา อนุกรรมการคุ้มครองผู้บริโภคฯ ชี้ว่าจงใจกระทำความผิดที่เป็นอันตรายต่อสุขภาพอย่างร้ายแรงต่อผู้บริโภค ชงเข้าบอร์ดจันทร์นี้ และทำหนังสือเตือนอีก 20 ช่องรายการที่มีโฆษณาผลิตภัณฑ์สุขภาพหลอกลวงผู้บริโภคให้ระงับโฆษณาดังกล่าวด้วย*

**น.ส.สุภิญญา กลางณรงค์** กรรมการ กสทช. ในฐานะประธานคณะอนุกรรมการคุ้มครองผู้บริโภคด้านกิจการกระจายเสียงและกิจการโทรทัศน์ กล่าวว่า ในการประชุมคณะอนุกรรมการคุ้มครองผู้บริโภคฯ ครั้งล่าสุดเมื่อวันอังคารที่ผ่านมา มีวาระสำคัญพิจารณาใบอนุญาตของผู้ขอรับใบอนุญาต 2 รายที่เคยได้รับเรื่องร้องเรียนว่ามีการโฆษณาผลิตภัณฑ์อาหารและยาที่ไม่ได้รับอนุญาต คือ บริษัทอาธีน่า มีเดีย จำกัด ออกอากาศชื่อช่อง OHO Channel และบริษัทมิกซ์ วาไรตี้ จำกัด ออกอากาศชื่อช่องรายการ Mix 24 Variety ซึ่งในการประชุม กสท. เมื่อวันที่ 20 มกราคม ที่ผ่านมามีมติให้คณะอนุกรรมการคุ้มครองผู้บริโภคฯ พิจารณาผู้ประกอบการที่มีข้อร้องเรียนเกี่ยวกับการกระทำอันเป็นการขัดหรือแย้งกับการกำกับดูแลด้านการคุ้มครองผู้ใช้บริการ ให้พิจารณาภายใน 30 วัน เพื่อนำเสนอผลการพิจารณาไปประกอบการพิจารณาออกใบอนุญาตต่อ กสท.อีกครั้งหนึ่ง หลังจากนั้นคณะอนุกรรมการคุ้มครองผู้บริโภคฯ ได้เชิญผู้แทนทั้ง 2 บริษัทมาชี้แจง ร่วมกับผู้แทนจากสำนักงานคณะกรรมการอาหารและยา (อย.) มาร่วมกันหาแนวทางแก้ไขปัญหาการร้องเรียนดังกล่าว และบริษัททั้งสองได้ส่งหนังสือชี้แจงมาว่าจะควบคุมและป้องกันการเผยแพร่โฆษณาผลิตภัณฑ์ ซึ่งก่อนหน้านี้ อย.และ กสทช.เคยทำหนังสือแจ้งระงับการออกอากาศหรือโฆษณาผลิตภัณฑ์ดังกล่าวไปแล้ว แต่จากการติดตามการออกอากาศระหว่างวันที่ 1-7 กุมภาพันธ์ที่ผ่านมายังคงพบการโฆษณาอาหารและยาที่ผิดกฎหมายผลิตภัณฑ์เดิม

ที่ประชุมคณะอนุกรรมการคุ้มครองผู้บริโภคฯ จึงมีมติเป็นเอกฉันท์ว่าควรเสนอต่อ กสท.ไม่ต่อใบอนุญาตให้กับผู้ประกอบการทั้ง 2 ราย หลังจากที่ใบอนุญาตเดิมสิ้นสุดลง เนื่องจากมีการกระทำความผิดตามกฎหมายว่าด้วยอาหารและยา และถือว่าเป็นการเอาเปรียบผู้บริโภคฯ ตามประกาศ กสทช. เรื่องการกระทำที่เป็นการเอาเปรียบผู้บริโภคในกิจการกระจายเสียงและโทรทัศน์ พ.ศ.2555 และพบการกระทำความผิดโฆษณาผลิตภัณฑ์สุขภาพเสริมอาหารที่หลอกลวงและเป็นอันตรายต่อสุขภาพของผู้บริโภค ซึ่งจะนำมติดังกล่าวเสนอในการประชุม กสท. ในวันจันทร์หน้านี้

เรื่องนี้จะเป็นบรรทัดฐานในการกำกับดูแล

สังคมวิพากษ์วิจารณ์สูง

ผู้ประกอบการไม่ปรับตัว หากไม่มีบทลงโทษที่จริงจัง

ช่องที่เป็นช่องสื่อสารมวลชนเขาจะปรับตัว แต่ช่องขายของต้องมีการแยกแยะ ทำให้คนที่ตั้งใจปรับตัวได้ทำงาน

ด้าน **นายแพทย์ไพศาล ดั่นคุ้ม** รองเลขาธิการคณะกรรมการอาหารและยา กล่าวว่า

มีการปรับกระบวนการให้รวดเร็วยิ่งขึ้น ศูนย์เฝ้าระวัง (ศรร.) เพื่อตรวจสอบการโฆษณาโทรทัศน์ดาวเทียม และได้ส่งร้องเรียนมายัง กสทช. ให้ทำตาม พ.ร.บ.ของ กสทช. ได้ผลเป็นที่น่าพอใจ แต่เดิมทำงานใช้เวลาหลายเดือน แต่ก็สามารถทำได้เร็วขึ้นเหลือ 1 สัปดาห์

ได้ยินมติอนุกรรมการเป็นเรื่องที่น่ายินดี สำหรับมติของอนุกรรมการ

ยืนยันข้อมูลยังผิดกม.อาหารและยา

เรื่องสื่อมีผลต่อผู้บริโภคในวงกว้าง เรื่องการคุ้มครองผู้บริโภคมีผลกระทบกว้างขวาง มติอนุกรรมการหวังว่าจะเป็นมติของบอร์ดด้วย ที่จะช่วยในการคุ้มครองผู้บริโภค

ผู้ประกอบการด้านนี้ต้องมีการปรับตัว

ที่ผ่านมา อย. ประสานงานและทำงานร่วมกับ กสทช. โดยตลอด โดยเฉพาะกรณีที่มีผู้บริโภคร้องเรียนการโฆษณาผลิตภัณฑ์อาหารหรือยาทางดาวเทียม เคเบิ้ลทีวี หรือวิทยุกระจายเสียงต่างๆ ซึ่งเมื่อ อย. ตรวจสอบพบว่าไม่ได้รับอนุญาตการโฆษณาหรือขึ้นทะเบียนผลิตภัณฑ์กับ อย. จะมีการส่งหนังสือแจ้งระงับโฆษณาไปยังผู้ประกอบการ และส่งมายัง กสทช.เพื่อให้ดำเนินการตามกฎหมายที่ กสทช.มีอำนาจในการกำกับด้วย ในช่วงเวลา 2 ปีที่ผ่านมาได้วางการทำงานประสานงานที่เป็นระบบมากขึ้น สำหรับโทรทัศน์ดาวเทียมทั้ง 2 ช่อง อย. ได้รับการประสานจาก กสทช. เนื่องจากมีผู้บริโภคร้องเรียนเข้ามา จากการตรวจสอบแล้วพบว่า มีการโฆษณาผลิตภัณฑ์สุขภาพฝ่าฝืน มาตรา 41 พ.ร.บ.อาหาร พ.ศ. 2522 อย.ได้ส่งหนังสือให้ระงับโฆษณาและให้มาจ่ายค่าปรับตามกฎหมาย แล้ว รวมถึงแจ้งข้อมูลการติดตามตรวจสอบโฆษณาผลิตภัณฑ์สุขภาพช่องดาวเทียมที่เคยได้รับเรื่องร้องเรียนมาให้ กสทช.ประกอบการพิจารณาด้วย

“*ผมดีใจที่ข้อมูลจาก อย. เป็นประโยชน์ในการทำงานกำกับสื่อ ของ กสทช. และร่วมกันแก้ไขปัญหาการโฆษณาผลิตภัณฑ์สุขภาพที่ผิดกม.ในสื่อร่วมกันมาอย่างดีในช่วง 2 ปีที่ผ่านมา ผมหวังว่าปัญหานี้จะค่อยๆ คลี่คลาย และผู้ประกอบการสื่อคงจะให้ความร่วมมือในการระมัดระวังการโฆษณาผลิตภัณฑ์สุขภาพที่ผิดกฎหมายมากยิ่งขึ้น ซึ่งจะเป็นผลดีต่อผู้บริโภคสื่อที่ไม่ต้องรับสื่อที่หลอกลวง โอ้อวดเกินจริง* ” รองเลขาธิการ อย.กล่าวทิ้งท้าย

**ผศ.ดร.เอื้อจิต วิโรจน์ไตรรัตน์** รองประธานคณะอนุกรรมการคุ้มครองผู้บริโภคด้านกิจการกระจายเสียงและกิจการโทรทัศน์ กล่าวว่า ในการพิจารณาวาระนี้คณะอนุกรรมการฯ พิจารณากันอย่างรอบคอบ และมีมติเป็นเอกฉันท์ว่าให้เสนอต่อ กสท. ไม่ควรต่อใบอนุญาตให้กับผู้ประกอบการทั้ง 2 ราย เนื่องจากมีข้อมูลยืนยันจาก อย.ว่ามีการกระทำความผิดจริง และยังคงกระทำผิดอยู่เช่นเดิม ถือว่าจงใจกระทำความผิดดังกล่าว หากยังคงให้มีการออกอากาศต่อไปมีความเสี่ยงต่อผู้บริโภคที่จะถูกหลอกลวงจากโฆษณาต่างๆ เหล่านี้ เพราะเราเคยพบว่ามีผู้บริโภคไม่น้อยที่หลงเชื่อซื้อผลิตภัณฑ์ไปแล้วต้องเสียสุขภาพ เสียทรัพย์ และมีบางรายถึงกับเสียชีวิตก็มี

ในฐานะรองประธาน และนักวิชาการดูแลเรื่องสื่อ และเป็นผู้บริโภค อย.ก็ทำหน้าที่มาอย่างยาวนาน และน่าเห็นใจ เพราะมีช่วงสุญญากาศ ได้เกิดสื่อมากมาย เรื่องที่เข้ามาสู่อนุ คือ วิทยุกระจายเสียง และโทรทัศน์ดาวเทียม

จากที่มอนิเตอร์ พบว่ามีหลายช่องเปิดขึ้นมา

นอกจากนี้คณะอนุกรรมการคุ้มครองผู้บริโภคฯ รับทราบว่าสำนักงาน กสทช.ได้แจ้งเตือนผู้ประกอบกิจการช่องดาวเทียมไปแล้วอีก 20 ช่องรายการเพื่อขอให้ระงับการโฆษณาผลิตภัณฑ์อาหารและยาที่เป็นการฝ่าฝืนกฎหมายว่าด้วยอาหารหรือกฎหมายว่าด้วยยา ซึ่ง อย.ได้แจ้งเข้ามาว่าทั้ง 20 ช่องรายการนี้มีการกระทำความผิดจริง และแจ้งข้อมูลไปยังกลุ่มงานการอนุญาตประกอบกิจการ ที่ดูแลเรื่องการให้ใบอนุญาตแล้ว ดังนั้นเรื่องร้องเรียนที่คณะอนุกรรมการคุ้มครองผู้บริโภคฯ พิจารณาหากพบการกระทำที่เป็นความผิดจะถูกบันทึกไว้ซึ่งจะมีผลในการต่อใบอนุญาตครั้งต่อไปด้วย

มักมีการอวดอ้างว่าได้รับ อย.แล้ว เฉพาะหน่วยงานที่เกี่ยวข้อง อย. ตำรวจ กสทช. และมีเดียมอนิเตอร์ ไม่เพียงพอ

ถ้าสื่อมวลชนช่วยเผยแพร่ให้สังคมจับตาดู บ่อยครั้งที่ผู้บริโภคคำร้องเรียนมีประโยชน์ ร้องเข้ามา ขณะนี้ได้แจ้งเตือนไปแล้ว

สื่อมวลชน

มีสุญญากาศ ที่โฆษณาสารเคมีและการเกษตร ไม่มีหน่วยงานที่รับผิดชอบตรง

เราไม่ต้องการเป็นปฏิปักษ์ กับบริษัทเอกชนเพียงแต่ ต้องการคุ้มครองผู้บริโภคต้องเคร่งครัด

กสทช.อาจต้องแบ่งกุล่ม ช่วงสุญญากาศเกิดเยอะมา เนื้อหา

**-----------------------------------------**